Dins Ližeņs

Dins Ližeņs (, ; dzimis  Džedzjanā) ir Ķīnas starptautiskais lielmeistars šahā (2009). Pasaules čempions no 2023. gada 30. aprīļa līdz 2024. gada 12. decembrim.

 Biogrāfija 
Vairākkārt pārstāvējis Ķīnu Pasaules junioru šaha čempionātos dažādās vecuma grupās, kuros izcīnījis trīs medaļas: divas sudraba (2002. gadā U10 vecuma grupā, 2004. gadā U12 vecuma grupā) un bronzas (2012. gadā U20 vecuma grupā). 2009. gadā pirmo reizi uzvarējis Ķīnas šaha čempionātā, kā arī izpildījis lielmeistara normu.
2011. gadā izcīnījis otro uzvaru Ķīnas šaha čempionātā,2011 Chinese Championship: Ding Liren and Zhang Xiaowen win! bet pēc gada vēlreiz atkārtojis šo panākumu.2012 Chinese Championship – Ding Liren completes hat trick 2014. gadā Hainaņā starptautiskajā lielmeistaru šaha turnīrā dalījis pirmo vietu ar Bu Sjandži.5th Hainan Danzhou Super Grandmaster Chess Tournament  2015. gadā dalījis otro vietu Veikanzē (Nīderlande) starptautiskajā šaha turnīrā Tata Steel. 2017. gadā Tbilisi iekļuvis Pasaules kausa šahā finālā, kurā piekāpies Levonam Aronjanam, un nodrošinājis piedalīšanos 2018. gada Pasaules šaha čempionāta pretendentu turnīrā.2017 World Cup 2018. gada martā Berlīnē izcīnījis 4. vietu pretendentu turnīrā. 2019. gada augustā Sentluisā uzvarējis starptautiskajā šaha lielmeistaru turnīrā 7th Sinquefield Cup, pārspēlēs pieveicot Magnusu Karlsenu.7th Sinquefield Cup 2019 | The Week in Chess 2019. gada oktobrī Hantimansijskā FIDE Pasaules kausa izcīņā pēc izslēgšanas sistēmas ieņēmis 2. vietu un nodrošinājis sev vietu 2020. gada FIDE pretendentu turnīrā.World Cup: Radjabov wins World Cup in blitz! 2021. gada aprīlī Jekaterinburgā ieņēmis 5. vietu Pasaules šaha čempionāta pretendentu turnīrā.2020-2021 FIDE World Chess Candidates Tournament 2022. gada jūlijā Madridē izcīnījis 2. vietu Pasaules šaha čempionāta pretendentu turnīrā.

2023. gada aprīlī Astanā mačā par Pasaules šaha čempiona nosaukumu uzvarējis Krievijas lielmeistaru Janu Nepomņaščiju ar 9½:8½ un kļuvis par 17. Pasaules šaha čempionu.FIDE World Chess Championship 2023 (Apr 9, 2023 – May 1, 2023)

2023. gada maijā Bukarestē ierindojies 8. vietā starptautiskajā lielmeistaru šaha turnīrā GCT Superbet Chess Classic.2023 GCT Superbet Chess Classic

2024. gadā Singapūrā mačā par Pasaules šaha čempiona nosaukumu zaudējis Indijas lielmeistaram Dommaradžu Gukešam ar 6½:7½ un zaudējis Pasaules šaha čempiona titulu.Domarodžu kļūst par visu laiku jaunāko pasaules čempionu šahā

Pārstāvējis Ķīnas komandu lielākajos komandu šaha turnīros:
 Pasaules šaha olimpiādēs piedalījies 4 reizes (2012-2018). Komandu vērtējumā izcīnījis 2 zelta (2014, 2018) medaļas. Individuālajā vērtējumā izcīnījis zelta (2018) un bronzas (2014) medaļas;OlimpBase :: Men's Chess Olympiads :: Ding Liren
 Pasaules komandu šaha čempionātos piedalījies 5 reizes (2011-2019). Komandu vērtējumā izcīnījis 2 zelta (2015, 2017), 2 sudraba (2011, 2013) un bronzas (2019) medaļas. Individuālajā vērtējumā izcīnījis sudraba (2015) un bronzas (2013) medaļas;OlimpBase :: World Men's Team Chess Championship :: Ding Liren
 Āzijas valstu komandu šaha čempionātos piedalījies 2 reizes (2012-2014). Komandu vērtējumā izcīnījis 2 zelta (2012, 2014) medaļas. Individuālajā vērtējumā izcīnījis zelta (2014) un sudraba (2012) medaļas.OlimpBase :: Men's Asian Team Chess Championship ::  Ding Liren

 Atsauces 

 Ārējās saites 

Kategorija:1992. gadā dzimušie
Kategorija:Džedzjanā dzimušie
Kategorija:Ķīnas šahisti